als_Latn dik_Latn sag_Latn
Ali Ahmeti: Rekomandimi i ‘parëndësishëm’ (VIDEO)
Ruajtja e rekomandimit për nisjen e negociatave për anëtarësim në Bashkimin Evropian, nuk ka asnjë rendësi për Bashkimin Demokratik për Integrim. Kështu pat deklaruar kreu i integristëve, Ali Ahmeti në emisionin
“Rruga Drejt’ në Alsat në muajin shkurt. Qëndrimi i tij mbështet edhe tani pas publikimit të raportit të progresit i cili për të gjashtën herë me radhë jep rekomandimin për negociata por me kritika të shumta në sferat ku Maqedonia shënon ngecje të mëdha.
“Ç’kuptim do të kishte që Maqedonia të merrte rekomandimin e 6. 5 rekomandime i janë dhënë Maqedonisë për të filluar për ti dhënë datë për anëtarësim në BE. Ç kuptim do të kishte rekomandimi I 6. Do të ishte një rekomandim i lodhshëm, një rekomandim koti nëse nuk lëvizet dhe nuk ka përparim, çfarë mund të ndodhë? Mund të ndodhë që të këtë zgjedhje të jashtëzakonshme, të parakohshme të jashtëzakonshme”, deklaroi Ali Ahmeti, Kryetar i BDI-së.
“Ajo që ka thënë Zotëri Ahmeti qëndron dhe është e saktë. Edhe sot e kësaj dite do të jetë e saktë edhe kur të marrim datën nga Bashkimi Evropian. Rekomandimi replikën përmbajtjen e punës që bëhet në gjendjen e reformave drejt BE. Andaj komenti i tillë qëndron dhe vazhdon të jetë relevant. Ne si parti asnjëherë nuk e kemi vendosur në dileme çështjen e integrimit të vendit në Bashkimin Evropian dhe në NATO”, tha Fatmir Besimi, Zv/kryeministër për çështje evropiane.
Ndërsa i pyetur se a do të ketë zgjedhje të jashtëzakonshme ashtu siç kishte paralajmëruar kreu i partisë, Zëvendëskryeministri Besimi thotë se organet e partisë janë ato që duhet të marrin vendimin pasi të bëhet një analizë gjashtë mujorit të qeverisjes.
“Ne kemi bërë të ditur se raporti për ne është një dokument serioz, është shumë e rëndësishme që ka rekomandim dhe do të kemi vlerësimin e koalicionit brenda 6 muajsh dhe kemi kongresin partiak dhe kështu do të jetë siç është e paralajmëruar deri tani”, u shpreh Fatmir Besimi, Zv/kryeministër për çështje evropiane.
Besimi thotë se prioritet kryesor i BDI-së mbetet integrimi euroatlantik i vendit por se duhet të punohet intensivisht në përmbushjen e kritereve përfshirë çështjen kryesore, zgjidhjen e çështjes së emrit ndërsa në arritjen e kësaj vlerëson edhe kontributin e ndërkombëtarëve të cilët siç thekson janë të sensibilizuar me nevojën e zgjidhjes së kontestit.
Ferikan Ilazi
als_Latn als_Latn als_Latn als_Latn als_Latn als_Latn als_Latn als_Latn ind_Latn